10:31 21 Dekabr 2015
Çeçenistan dövlət başçısı Ramzan Kadırov maşını təhlükəsiz kəməri olmadan idarə etdiyi üçün cərimələnib.
ANS PRESS-in məlumatına görə, ölkə başçısı bildirib ki, o, digər fiziki şəxslər kimi qanuna tabe olaraq, cəriməni bu gün ödəyib. Məsələ ilə bağlı R.Kadırov öz İnstaqram səhifəsində video paylaşıb və bununla bağlı status yazıb:
"Dünyada ideal insan yoxdur. Amma ideal olmağa doğru getmək üçün biz ömür boyu çalışmalıyıq. Təəssüf ki, səhvlər məndə də olur. Bu gün də təhlükəsiz kəmərindən istifadə etmək yadımdan çıxıb. Buna görə məni saxladılar, protokol yazdılar və cərimələdilər. Söz verirəm ki, pulu mütləq ödəyəcəm", - deyə o öz səhifəsində yazıb.
"Yol hərəkət qaydalarına riayət edin!", - deyə Kadırov vətəndaşlara müraciətində edib.
Dövlət başçısı qaydalara əməl etmədi cərimələndi